બનાસડેરીના ચેરમેન અને રાજ્યકક્ષાના મંત્રી શ્રી શંકરભાઈ ચૌધરી, મંત્રી શ્રી કેશાજી ચૌહાણ તેમજ જિલ્લાના અન્ય આગેવાનો સાથે સ્વ. ગલબાભાઈના નિવાસસ્થાને પુષ્પાંજલી અર્પણ કરવા પહોંચ્યા જ્યાં તેમનુ સમસ્ત ગલબાભાઈ નાનજીભાઈ પટેલ પરિવાર દ્વારા ઉષ્માભેર સ્વાગત કરવામાં આવ્યું. ગલબાભાઈ જે મકાનમાં રહેતા હતા તે મકાનની મુલાકાત લઈ ગલબાભાઈને પુષ્પાજંલી અર્પણ કરી પરિવારજનો સાથે ગલબાભાઈના સંસ્મરણોને તાજા કરી ગલબાભાઈના જીવન વિશે વિશેષ માહિતી મેળવી. દરમિયાન ગલબાભાઈ નાનજીભાઈ પરિવાર દ્વારા બનાસડેરીના ચેરમેન શ્રી શંકરભાઈનો ગલબાભાઈની જન્મ શતાબ્દી ઊજવણી કરવાના નિર્ણય લઈ યથાયોગ્ય સન્માન કરવા બદલ હર્દયપૂર્વક વિશેષ આભાર વ્યક્ત કરવામાં આવ્યો.